John Keegan

Sir John Desmond Patrick Keegan (Clapham, (London), 1934. május 15. – Kilmington 2012. augusztus 2.) angol hadtörténész. Szakterülete a 20. századi háborúk története, de a prehisztorikus hadviseléstől máig bármilyen katonai témával szívesen foglalkozott. Széles körben ismert és elfogadott a szakterületén. Oktatói tevékenysége révén az ismeretterjesztésben olyan tapasztalatokra tett szert, amiket sikeres műveiben kamatoztatott.

Élete 
Ír katolikus családban, Chapman Keegan gyermekeként született. 13 éves korában tuberkulózis miatt kimaradt az iskolából, magántanulóként folytatta. Tanulmányait két éven át a wimbledoni középiskolában végezte, majd 1953-tól az oxfordi Balliol College-on folytatta. Két évig a londoni amerikai nagykövetségen dolgozott.

1960-ban tanári kinevezést kapott a sandhursti Királyi Katonai Akadémiától, ahol 26 éven át oktatott hadtörténetet. 1986-tól a Daily Telegraph katonai szakértője és a védelmi rovatvezetője volt. Princetonban és Cambridge-ben vendégtanárként tanított. Tagja volt a Királyi Irodalmi Társaságnak. 2000-ben lovagi címet kapott.

Annak ellenére, hogy Keegan hadtörténész és hadtörténetet oktató tanár volt, ő maga sohasem volt katona vagy vett részt háborúban. Ennek iróniájára több művének bevezetőjében kitért.

Könyvei

Angolul
 Barbarossa: Invasion of Russia, 1941 (New York, 1971) 
 Who Was Who In World War II (1978) 
 Six Armies in Normandy (1982) 
 The Illustrated Face of Battle (New York and London: Viking, 1988) 
 Warpaths (Pimlico, 1996) 
 Who's who in military history: From 1453 to the present day (London and New York: Routledge, 1996) (társszerző: Andrew Wheatcroft)
 The Battle for History: Refighting World War Two (Vintage, 1996) 
 Fields of Battle: The Wars for North America (1997) 
 War and Our World: The Reith Lectures 1998 (London: Pimlico, 1999) 
 The Book of War (Viking Press, 1999)  (szerkesztette)
 Winston Churchill (2002) 
 The American Civil War (London, Hutchinson, 2009)

Magyarul
Waterloo; ford. Bart István; Európa, Bp., 1990 (Mérleg)
The Times atlasz. Második világháború; szerk. John Keegan; Akadémiai, Bp., 1995
A tengeri hadviselés története; ford. Soproni András; Corvina, Bp., 1998 (Faktum)  / The Price of Admiralty: War at Sea from Man-of-War to Submarine (London: Arrow Books Ltd., 1988) 
Maszk. A parancsnoklás álarca. A hadvezéri mesterség Nagy Sándortól napjainkig; ford. Balanyi Bibiána, Molnár György, Aquila, Debrecen, 1998 (Aquila könyvek)  / The Mask of Command (London, 1987)  (A parancsnoklás álarca. (2011) Budapest, Európa Kiadó )
A csata arca. A közkatonák háborúja, 1415–1976. Agincourt, Waterloo és a Somme; ford. Kőrös László; Aquila, Debrecen, 2000  / The Face of Battle (London, 1976)  (A Waterlooi csatáról szóló fejezet külön kiadásban is megjelent: Waterloo 1990, Budapest, Európa Könyvkiadó )
A hadviselés története; ford. Bart István; Corvina, Bp., 2002  / A History of Warfare (London, 1993) 
A második világháború; ford. Molnár György; Európa, Bp., 2003  / The Second World War (Viking Press, 1990) 
Az iraki háború; ford. Molnár György; Európa, Bp., 2004  / The Iraq War (2004) 
A háborús felderítés. Az ellenség megismerése Napóleontól az al-Kaidáig; ford. Molnár György; Európa, Bp., 2005  / Intelligence in War: Knowledge of the Enemy from Napoleon to Al-Qaeda (2003) 
Az első világháború; ford. Molnár György; Európa, Bp., 2010  / The First World War (New York: Knopf, 1999) 
Az amerikai polgárháború; ford. Molnár György; Akadémiai, Bp., 2012 (Hadiakadémia)  / The American Civil War (London, Hutchinson, 2009) 
Hat hadsereg Normandiában. A D-naptól Párizs felszabadításáig. 1944. június 6.–1944. augusztus 25.; ford. Molnár György, Kőrös László; Akadémiai, Bp., 2016 (Hadiakadémia)

Jegyzetek

Források 
 
 Életrajz
 Sir John Keegan 

Brit történészek
1934-ben született személyek
2012-ben elhunyt személyek